นิกเกอิปิดเช้าร่วง 171.91 จุด หลังตลาดผิดหวังการแถลงข่าว “ทรัมป์”
นิกเกอิปิดเช้าร่วง 171.91 จุด หลังตลาดผิดหวังการแถลงข่าว "ทรัมป์"
12 ม.ค. 2560

ดัชนีนิกเกอิตลาดหุ้นโตเกียวปิดภาคเช้าร่วงลงกว่า 100 จุดในวันนี้ โดยดัชนีนิกเกอิปิดภาคเช้าลดลง 171.91 จุด หรือ 0.89% แตะที่ 19,192.76 จุด
โดยดัชนีนิกเกอิแตะระดับต่ำสุดระหว่างวันในรอบสองสัปดาห์ จากปัจจัยการแข็งค่าขึ้นของเงินเยนเมื่อเทียบกับดอลลาร์สหรัฐ ภายหลังจากนายโดนัลด์ ทรัมป์ ว่าที่ประธานาธิบดีของสหรัฐไม่ได้ให้รายละเอียดที่ชัดเจนเกี่ยวกับนโยบายกระตุ้นเศรษฐกิจ ในระหว่างที่เขาแถลงข่าวอย่างเป็นทางการครั้งแรกเมื่อวานนี้
ราคาหุ้นที่ปรับตัวลง นำโดยหุ้นกลุ่มเวชภัณฑ์ กลุ่มบริการคลังสินค้าและท่าเรือ และกลุ่มค้าปลีก
                